
PROCES VERBAL

al ședinței Consiliului de Observatori al Instituției Publice Naționale a

Audiovizualului Compania „Teleradio-Moldova”

nr. 15 din 05.06.2017

Au participat membrii Consiliului de Observatori: Nicolae SPĂTARU, 
Lilia GUREZ, Vitalie ȚAPEȘ, Marina ȚURCAN,  Ludmila VASILACHE, 
Alexandru Vasilachi,  Veaceslav Vlad.
Au asistat:
Olga Bordeianu, președinte al IPNA Compania ”Teleradio-Moldova”;
Victor Buţu, șef Serviciu juridic;

Veceslav Gheorghișenco, director Radio;

Tatiana Iujiță, șef Serviciu programe RMT;

Andrei Jovmir, șef Serviciu programe RMA;

Ion Chiorpec, șef Serviciu programe RMM;
Alexandru Sava, avocat.

Preşedintele Consiliului de Observatori al IPNA Compania „Teleradio-Moldova” constată că la şedinţă sunt prezenţi 7 membri ai CO, informând Consiliul că în conformitate cu p. 16 al Regulamentului CO, ședințele sunt deliberative dacă la ele sunt prezenți cel puțin 5 din numărul total al membrilor (nouă). 

S-a pus la vot începerea şedinţei, ora 15:00: „PRO” 7 voturi (N. Spătaru, L. Gurez, V. Țapeș, M. Țurcan, L. Vasilache, A. Vasilachi, V. Vlad).
Dl Nicolae Spătaru a cerut modificarea ordinei de zi, propunând ca subiectele să fie discutate în următoarea ordine:
1. Prezentarea Grilelor de vară a trei posturi de radio: Radio Moldova Actualități, Radio Moldova Tineret și Radio Moldova Muzical.
2. Raportul Serviciului juridic pentru prima jumătate a anului 2017.
3. Diverse.
S-a votat: ”PRO” – 7 voturi (N. Spătaru, L. Gurez, V. Țapeș, 
M. Țurcan, L. Vasilache, A. Vasilachi, V. Vlad).
Preşedintele Consiliului de Observatori, dl Nicolae Spătaru, i-a prezentat  pe noii membri ai Consiliului de Observatori - domnii Alexandru Vasilachi și Veaceslav Vlad, care au fost validați prin Hotărârea Parlamentului Republicii Moldova nr. 87, din 26 mai 2017.
În ședința Consiliului de Observatori a fost invitat dl Alexandru Sava, avocat în dosarul IPNA Compania “Teleradio-Moldova” vs “Lagro-In” SRL. Dl Sava a vorbit despre modalitatera de incasare a datoriilor, penalităților, dobânzilor de întârziere și a cheltuielilor de judecată, despre rezilierea contractului de locațiune și evacuarea locatarului. 
Membrii Consiliului de Observatori au adresat întrebări cu privire la sumele care au fost încasate pînă în prezent și au cerut detalii cu privire la etapa în care se află dosarul în instanță de judecată.
Se pune în discuție chestiunea cu nr. 1 - Prezentarea Grilelor de vară a trei posturi de radio: Radio Moldova Actualități, Radio Moldova Tineret și Radio Moldova Muzical.
Preşedintele Consiliului de Observatori, dl Nicolae Spătaru, a oferit cuvântul dlui Veceslav Gheorghișenco, directorul Radio, care a vorbit despre Grilele de vară a trei posturi de radio: Radio Moldova Actualități, Radio Moldova Tineret și Radio Moldova Muzical și a menționat că vor fi efectuate modificări în programe și în cadrul unor emisiuni radiofonice.
I s-a oferit cuvântul dlui Andrei Jovmir, șeful Serviciului programe al Radio Moldova Actualități (RMA), care a vorbit despre modificările efectuate în program și a menționat că cele mai importante emisiuni sunt cele de dezbateri, cum ar fi “Spațiul public” și “Loc de dialog”. Emisiunea radiofonică “Spațiul public” va fi înlocuită cu “Express muzical”, iar “Loc de dialog” cu un program muzical. Emisiunea “Documentar radio” va fi exclusă din grila de emisie în perioada iulie-august. 
Dl Nicolae Spătaru a oferit cuvântul dlui Ion Chiorpec, șeful Serviciului programe al Radio Moldova Muzical (RMM), care a vorbit despre modificările efectuate în programul RMM și despre emisiunile radiofonice noi ce vor fi difuzate pe perioada verii. 
Apoi i s-a oferit cuvântul dnei Tatiana Iujiță, șeful Serviciului programe al Radio Moldova Tineret (RMT), care a menționat că în Grila de vară a RMT nu vor fi efectuate modificări majore. Talk-show-ul “Blugii versus cravatele” va fi înlocuită cu “Fierbinte-Show” pe perioada iulie – august. 
Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:

1. Se aprobă Grilele de vară a trei posturi de radio: Radio Moldova Actualități, Radio Moldova Tineret și Radio Moldova Muzical.
2. Hotărârea intră în vigoare în ziua adoptării.

S-a votat: „PRO” - 7 voturi (N. Spătaru, L. Gurez, V. Țapeș, 

M. Țurcan, L. Vasilache, A. Vasilachi, V. Vlad).
Se pune în discuție chestiunea cu nr. 2 - Raportul Serviciului juridic pentru prima jumătate a anului 2017.
Preşedintele Consiliului de Observatori, dl Nicolae Spătaru, a oferit cuvântul dlui Victor Buţu, șeful Serviciului juridic. Dl Buțu a prezentat raportul privind litigiile în care participă IPNA Compania ”Teleradio-Moldova”. Membrii Consiliului de Observatori au examinat toate litigiile și i-au adresat mai multe întrebări dlui Buțu. 

Dl Vitalie Țapeș a apreciat munca depusă de Serviciul juridic în soluționarea litigiilor în care IPNA Compania ”Teleradio-Moldova” este parte.
Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:

1. Se ia act de Raportul Serviciului juridic pentru prima jumătate a anului 2017.
2. Hotărârea intră în vigoare în ziua adoptării.

S-a votat: „PRO” - 7 voturi (N. Spătaru, L. Gurez, V. Țapeș, 

M. Țurcan, L. Vasilache, A. Vasilachi, V. Vlad).
Durata şedinţei: 15:00-17:20
Au semnat:

Preşedintele

Consiliului de Observatori      
                             Nicolae SPĂTARU

Secretarul

Consiliului de Observatori                                    Emmanuela CERNEI

